"จรัมพร"เอ็มดีตลท.คนที่11
บอร์ดตลาดไฟเขียวตั้ง &#8220;จรัมพร โชติกเสถียร&#8221; เอ็มดีตลาดหุ้นคนที่ 11 คุณสมบัติผ่านงานครบทั้งตลาดเงินตลาดทุน ตัดเชือก วิเชฐ-มนตรี
29 มี.ค. 2553

บอร์ดตลาดไฟเขียวตั้ง “จรัมพร โชติกเสถียร” เอ็มดีตลาดหุ้นคนที่ 11 คุณสมบัติผ่านงานครบทั้งตลาดเงินตลาดทุน ตัดเชือก วิเชฐ-มนตรี
นายสมพล เกียรติไพบูลย์ ประธานกรรมการตลาดหลักทรัพย์แห่งประเทศไทย (ตลท.) เปิดเผยว่า คณะกรรมการตลาด (บอร์ด) ได้มีมติแต่งตั้ง นายจรัมพร โชติกเสถียร เป็นกรรมการและผู้จัดการ ตลท. คนใหม่แล้ว และจะเริ่มงานวันที่ 1 มิ.ย.นี้ แทนนางภัทรียา เบญจพลชัย ที่จะครบวาระลงในวันที่ 31 พ.ค.นี้ โดยมีวาระการดำรงตำแหน่ง 4 ปี ตั้งแต่วันที่ 1 มิ.ย. 2553-31 พ.ค. 2557
“บอร์ดเห็นว่านายจรัมพรจะนำความรู้ความสามารถและประสบการณ์ทั้งในตลาดเงินและตลาดทุนมาบริหารจัดการ เพื่อสานต่อนโยบายของตลาดหลักทรัพย์ เดินตามแผนกลยุทธ์และแผนพัฒนาตลาดทุนไทยต่อไป” นายสมพล กล่าว



จรัมพร
อย่างไรก็ดี ผู้สมัครเข้าชิงตำแหน่งผู้จัดการตลาดทั้ง 3 คน คือ นายวิเชฐ ตันติวานิช รองผู้จัดการ ตลท. นายมนตรี ศรไพศาล ประธานเจ้าหน้าที่บริหาร บล. กิมเอ็ง (ประเทศไทย) และนายจรัมพร รองผู้จัดการใหญ่ ธนาคารไทยพาณิชย์ มีคุณสมบัติที่เพียบพร้อมเหมือนกันหมด 
แหล่งข่าวจากตลาดหลักทรัพย์ กล่าวว่า นายจรัมพรมีคุณสมบัติที่สามารถตัดเชือกผู้สมัครคนอื่นตรงที่เป็นผู้มีพื้นฐานการทำงานหลากหลาย ผ่านงานด้านตลาดทุนและตลาดเงิน เคยเป็นผู้บริหารบริษัทหลักทรัพย์จัดการกองทุนรวม (บลจ.) ไทยพาณิชย์ เป็นกรรมการตลาดหลักทรัพย์ ผ่านงานธนาคาร โดยเฉพาะตำแหน่ง|รองผู้จัดการใหญ่ ธนาคารไทยพาณิชย์สายงานไอที ซึ่งเป็นงานพัฒนาเทคโนโลยี เกี่ยวข้องกับพนักงานหลายร้อยคน มีผลกับลูกค้าหลายแสนคน 
แหล่งข่าวเปิดเผยเป็นครั้งแรก ที่กระบวนการสรรหาผู้จัดการตลาดมีการ|ตั้งคณะอนุกรรมการสรรหาและเป็นการพิจารณาที่โปร่งใส ซึ่งเป็นไปตามนโยบายของประธานกรรมการ โดยมีผู้ทรงคุณวุฒิจากทุกกลุ่มเข้ามาทำหน้าที่สรรหาและพิจารณาผู้สมัคร และได้รับนโยบายจากนายกรณ์ จาติกวณิช รมว.คลัง ที่ฝากให้เลือกคนดีเข้ามาทำงาน
“คุณกรณ์บอกว่าผมไม่มีใครในใจ ว่ากันไปตามเนื้อผ้า มีแต่นโยบายให้เลือกคนดีมาทำงานเพื่อมาช่วยกันดันนโยบายตลาดทุน ไม่มีเด็กฝากเด็กเส้นแน่นอน” แหล่งข่าวเปิดเผย
นายจรัมพร โชติกเสถียร ปัจจุบันอายุ 53 ปี จบการศึกษาปริญญาตรีด้าน Electrical Engineering and Computer Science จาก Massachusetts Institute of Technology ปริญญาโทด้าน MBA จาก Harvard Graduate School of Business Administration m